Diari Oficial de la Generalitat Valenciana


Sumari del DOGV 1346, del 13-07-1990 (1990/818211)

ACORD de 9 de juliol de 1990, del Consell de la Generalitat Valenciana, pel qual es declara l'ocupació urgent de bens i drets per tal d'imposar la servitud de pas per a la instal.lació de la línia elèctrica entre l'ET Jijona i l'ET La Nucia, a Alacant.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1346

Data del DOGV
:   13-07-1990

Secció del DOGV
:   ALTRES DISPOSICIONS

Número del document
:   1990/818211


Data del document
:   09-07-1990

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 9 dejuliol de 1990, del Consell de la Generalitat Valenciana, pel qual es declara l'ocupació urgent de béns i drets, a fi d'imposar la servitud de pas per a la instal.lació de la línia elèctrica entre l'ET Jijona i l'ET la Nucia, a Alacant.  
El Consell de la Generalitat Valenciana, en sessió celebrada el dia 9 de juliol de 1990, adoptà l'Acord següent:  
Hidroeléctrica Española, SA ha sol·licitat de la Conselleria d'Indústria, Comerç i Turisme, amb data 12 de juny de 1990, la declaració d'ocupació urgent dels béns afectats per a l'establiment de la servitud de pas de la línia elèctrica de repartiment primari a 132 kV entre l'estació transformadora Jijona i l'estació transformadora La Nucia, a la província d'Alacant.  
La sol·licitud es formula a l'empara del que disposa l'article 31 del Decret 2619/1966, de 20 d'octubre, pel qual es desplega la Llei 10/1966, de 18 de març, sobre l'expropiació forçosa i la servitud de pas per a les instal·lacions d'energia elèctrica.  
La línia de referència es va autoritzar i declarar d'utilitat pública en concret per Resolució de la Direcció General d'Indústria i Energia de data 26 de maig de 1989, publicada en el Diari Oficial de la Generalitat Valenciana, de data 28 de juny de 1989 i en el Butlletí Oficial de l'Estat del mateix dia.  
Tramitat l'expedient pel Servei Territorial d'Indústria i Energia d'Alacant, d'acord amb el que disposa la Llei 10/1966, de 18 de març, i el Decret 2619/66, de 20 d'octubre, es va sotmetre a informació pública la relació de propietaris i béns afectats, publicant-se l'anunci corresponent en el diari Información d'Alacant del dia 19 de juny de 1990, en el Butlletí Oficial de la Província d'Alacant de 21 de juny de 1990 i en el Butlletí Oficial de l'Estat de data 26 de juny de 1990.  
Durant el període d'informació pública, que es va reduir a la meitat per Resolució del Conseller d'Indústria, Comerç i Turisme dictada a l'empara de l'article 58 de la Llei de Procediment Administratiu, es presentaren deu escrits d'al·legacions que plantejaven l'existència d'errors en la titularitat d'algunes de les parcel·les afectades per la línia; la caducitat de l'autorització atorgada a Hidroeléctrica Española, SA per haver transcorregut el termini de sis mesos per a la realització de la línia que es recull en la Resolució de data 26 de maig de 1989 i la incompatibilitat de la línia elèctrica amb l'aprofitament residencial-turístic previst per a les zones per les quals discorre el seu traçat, proposant-se la desviació d'aquesta per terrenys que qualifiquen de domini públic, o inclús la realització de part d'ella en subterrani.  
En quant a aquestes alegacions, s'escau rectificar els errors en la titularitat dels terrenys que es dedueixen dels escrits dels Srs. Carlos i Javier Moro Lapierre i Andrés Laporta Martín i Promociones Finestrat, SA, acceptant a més a més el desplaçament del suport núm. 77 dins de la parcel·la del Srs. Frits van den Hoogen i Rudolf Lamprecht.  
No són atenedores les al·legacions relatives a la caducitat de l'autorització posat que, per Resolució de la Direcció General d?Indústria i Energia de data 13 de març de 1990, publicada en el Diari Oficial de la Generalitat Valenciana de data 4 d e juny de 1990, es va concedir a Hidroeléctrica Española, SA una prórroga de sis mesos del termini inicialment concedit, durant la vigència de la qual s'ha sol·licitat l?ocupació urgent dels béns i dels drets afectats pel traçat de la línia.  
Es desestimen, igualment, les alegacions que fan referència a la incompatibilitat de la línia elèctrica amb la futura destinació residencial-turística de part dels terrenys que atravessa, doncs la seua realització en cap cas impedirà aquest aprofitament, tenint en compte la possibilitat de variar el traçat o transformar-lo en subterrani quan la urbanització dels terrenys es duga a terme, d'acord amb la normativa específicament aplicable a les línies elèctriques d'alta tensió -article 7 de la Llei 10/1966, de 18 de març, articles 28 i 29 del Decret 2619/1966, de 20 d'octubre, i article 35.2 del Decret 3151/1968, de 28 de novembre, pel qual s'aprovà el Reglament Tècnic de Línies Aèries d'Alta Tensió-.  
En quant a aquelles que sol·liciten la variació del traçat per terrenys de domini públic, informa el Servei Territorial d'Indústria i Energia d'Alacant que en uns supòsits no es donen conjuntament les condicions senyalades en l'article 26.1 del Decret 2619/1966, de 20 d'octubre, per a accedir-hi, i en altres que el cost de la variació excedeix del 10 per cent del pressupost de la part de la línia afectada per aquesta, per la qual cosa d'acord amb el que disposa l'article 26.3 del Decret esmentat, no escau accedir a aquesta petició.  
Justificada l?ocupació urgent en la imperiosa necessitat d'atendre el proveïment d'energia elèctrica en la zona de La Nucia-Benidorm, posat que l?increment de consum experimentat en aquesta, i que el retard en l'entrada en servei d'aquesta línia elèctrica podria alterar substancialment la qualitat del servei en la franja costera compresa entre Gandia i Alacant, a proposta del Conseller d'Indústria, Comerç i Turisme, el Govern Valencià acorda:  
Declarar l?ocupació urgent dels béns i dels drets afectats per la servitud de pas per a l?establiment de la línia elèctrica de repartiment primari a 132 kV entre l?estació transformadora Jijona i l?estació transformadora " Nucia, en la província d'Alacant, autoritzada i declarada d'utilitat pública per Resolució de la Direcció General d'Indústria i Energia de 26 de maig de 1989, a l?efecte previst en la Llei 10/1966, de 18 de març, d'expropiació forçosa i servitud de pas per a instal·lacions elèctriques, i en el seu Reglament aprovat pel Decret 2619/1966, de 20 d'octubre, amb l'abast previst en l'article 4 de la Llei esmentada.  
Els béns i els drets afectats per aquest Acord són aquells que figuren en la relació de propietaris i béns que es va publicar per a la informació pública en el diari Información del dia 19 de juny de 1990 i en el Butlletí Oficial de la Província d'Alacant de data 21 de juny de 1990 amb les correccions de titularitat derivades d'aquest tràmit.  
Valencia, 9 de juliol de 1990.  
El Conseller Secretari del Govern Valencià,  
EMERIT BONO I MARTINEZ